Preĝejo Sankta Stefano (Prago)

Preĝejo Sankta Stefano (ĉeĥe kostel sv. Štěpána) estas preĝejo en la Nova Urbo de Prago. La preĝejo estis fondita de Karolo la 4-a en la jaro 1351 kiel ĉefa paroĥpreĝejo. En la 15-a jarcento oni aldonis la turon; aliaj kompletigaĵoj sekvis dum la 17-a kaj 18-a jarcentoj. Je fino de la 19-a jarcento oni ĝin restaŭris en ĝia origina gotika aspekto. Malantaŭ la preĝejo staras malfrugotika sonorilturo el la jaroj 1600-1605.